અનેક વર્ષોના અનેક રિઝોલ્યુશન્સની અનેક વાર પહેલા જ અઠવાડિયામાં વાટ લાગી ગયા પછી ‘રિઝોલ્યુશન્સ કરવાના જ નહીં’ એવો રિઝોલ્યુશનરી નિર્ણય મેં એક વર્ષે લીધો હતો પણ છતાં આ ત્રીસ ડિસેમ્બરે ‘આવતીકાલે શું કરવાનું છે’ આ વિચારે માથું ઉપર કાઢ્યું અને મેં નક્કી કર્યું, ‘આવતીકાલે એકત્રીસ ડિસેમ્બર, રાત્રે વહેલા, એટલે કે દસની અંદર સૂઈ જવાનું, એક જાન્યુઆરીના સવારે સાડાપાંચ અથવા લેટેસ્ટ, એટલે કે, પાંચ વાગ્યે ઊઠવાનું, ખુલ્લી હવામાં જોગર્સ પાર્કમાં કલાકેક ચાલીને આવવાનું, સ્વિમિંગમાં રજા.